εδοξεν τηι βουληι και τωι δημωι στρατηγων γνωμη επει τιμαρχος μενεδημου τεταγμενος προτερον υπο του θεου βασιλεως ρισκοφυλαξ εν περγαμωι και πιστεως ου μικρας ηξιωμενος εν τε τοις κατα την χρειαν διεγενηθη ακολουθως τηι του εγχειρισαντος προαιρεσει και εν τοις αλλοις ανεστραφη αμεμπτως διοπερ ο βασιλευς επιγνους την περι αυτον υπαρχουσαν καθαρειοτητα και την κατα τον βιον ευταξιαν τε και μετριοτητα και νομιζων ευθετον ειναι προς την θεραπειαν και ευκοσμιαν των κατα το ιερον της παρ ημιν αρτεμιδος κατεστησεν νεωκορον της θεου γινομενος τε προς τοις εγκεχειρισμενοις και αμεμπτως αναστρεφομενος συντηρει την υπαρχουσαν αυτωι παρα πασιν ευφημιαν ευσεβως δε διακειμενος και προς το θειον και φιλαγαθως πειραται κατα την εαυτου δυναμιν και εν τουτοις μηδενος λειπεσθαι μεριζων παρ εαυτου και εις τα τηι θεωι χρησιμα ινα ουν και ο δημος φαινηται τιμων τους αγαθους και πολλοι ζηλωται γινωνται των ομοιων δεδοχθαι τηι βουληι και τωι δημωι επαινεσαι τιμαρχον επι τε τηι προς το θειον ευσεβειαι και τηι προς την πολιν αιρεσει και στεφανωσαι αυτον εν τωι θεατρωι θαλλου στεφανωι εν τοις αχθησομενοις διονυσιοις προνοηθεντων της αναγγελιας του τε αγωνοθετου και του γραμματεως του δημου αναγραψαι δε και το ψηφισμα εις στηλην και αναθειναι εν τωι ιερωι οπως ουτος τε πολλωι μαλλον εκκαληται προς ευεργεσιαν της πολεως και οι αλλοι βλεποντες την απαντωμενην τοις αξιοις των ανδρων ευφημιαν πολυ προθυμοτερον διατιθωνται τηι προς τα κοινα φιλαγαθιαι.
Lyd. — Sardis (Sart) — ca. 155 BC
 ca. 155 BC